टीएमसी सचिव पार्थ चटर्जी ने बीजेपी के आरोपों को खारिज करते हुए कहा कि विपक्षी दलों के पास पंचायत चुनाव लड़ने के लिए संगठन नहीं है। उन्होंने कहा, 'जहां भी उनके पास चुनाव लड़ने के लिए लोग नहीं है वे हिंसा के लिए टीएमसी पर आरोप लगा रहे हैं।' चटर्जी ने विपक्षी दलों पर राज्य को अस्थिर करने का प्रयास करने का आरोप लगाया और कहा कि बीजेपी लोगों को साम्प्रदायिक आधार पर बांटने का प्रयास कर रही है। उन्होंने कहा कि अदालत जाकर विपक्षी दल राज्य निर्वाचन आयोग पर दबाव बनाने का प्रयास कर रहे हैं। चटर्जी ने दिन में प्रदेश चुनाव आयुक्त से मुलाकात की और कहा कि आयोग को किसी दबाव में झुकना नहीं चाहिए।